Skåtøy

Skåtøy er den største øya i Kragerø kommune, og i Telemark. Øya er 7,02 km² stor og består av delvis skogkledte, delvis bebygde knauser med fritidshus og helårsboliger for omkring 250 fastboende. 

Øya har vært en egen skolekrets på barneskolenivå siden 1864 og fram til i dag, med Kragerøskjærgården Montessoriskole. På Skåtøy ligger også Skåtøy kirke, en stor trekirke fra 1863. Kragerø Fjordbåtselskap kjører rutebåt og bilferge i skjærgården mellom Skåtøy og Stabbestad, Bærøy, Tåtøy, Jomfruland, Gumøy, Langøy og Kragerø by.

Skåtøy har egen kafé og galleri, og et mangfoldig kulturliv hele året. I tillegg har øya en aktiv velforening, Mellommyra fritidsanlegg, et flerbrukshus og «Lokalet», som tilhører alle lag og foreninger. 

Hvert år siden 2000 har Skåtøys innbyggere arrangert Skåtøy Vise- og poesifestival i midten av juli, med bl.a. musikk, lyrikk og konserter. 

 Skåtøy kommune 
Skåtøy ble skilt ut fra Sannidal kommune i 1882 og var egen kommune fram til 1960.Forskrift om sammenslåing av Kragerø, Skåtøy og Sannidal kommuner, Telemark (Lovdata) Kommunen omfattet i tillegg til selve Skåtøy også andre øyer samt fastlandsområder øst for Kragerø by, til sammen 114 kvadratkilometer.Skåtøy – tidligere kommune i Store norske leksikon Det er egen gravlund for Skåtøy kommune på Kalstad i Kragerø, ved siden av gravlunden for Kragerø kommune.

 Referanser 

 Litteratur 




 Eksterne lenker 

 Skåtøy visefestival 
 Skåtøy kirke 
 Kragerøkystperlene
 Skåtøy Kafe & Galleri
 Kragerø Fjordbåtselskap

Kategori:Bosetninger i Kragerø
Kategori:Øyer i Kragerø
Kategori:Tidligere kommuner i Telemark
Kategori:Norske kommuner etablert i 1882
Kategori:Kommuner opphørt i 1960